CELEX: C2005/057/34
Language: et
Date: 2005-03-05 00:00:00
Title: Kohtuasi C-523/04: Euroopa Ühenduste Komisjoni 23. detsembri 2004. aasta hagi Madalmaade Kuningriigi vastu

5.3.2005   
            
            
               ET
            
            
               Euroopa Liidu Teataja
            
            
               C 57/19
            
         Euroopa Ühenduste Komisjoni 23. detsembri 2004. aasta hagi Madalmaade Kuningriigi vastu
   (Kohtuasi C-523/04)
   (2005/C 57/34)
   Kohtumenetluse keel: hollandi
   Euroopa Ühenduste Komisjon esitas 23. detsembril 2004 Euroopa Ühenduste Kohtule hagi Madalmaade Kuningriigi vastu. Euroopa Komisjoni esindajad on M. Huttunen ja W. Wils.
   Komisjon palub Euroopa Kohtul:
   
               1)
            
            
               tuvastada, et kuna Madalmaade Kuningriik võttis koos Ameerika Ühendriikidega rahvusvahelisi kohustusi või jättis kohustused jõusse,
               
                           —
                        
                        
                           hoolimata Madalmaade Kuningriigi ja Ameerika Ühendriikide vahelise 3. aprilli 1975. aasta lennunduskokkuleppe muutmisest,
                        
                     
                           —
                        
                        
                           on Madalmaade Kuningriik rikkunud EÜ asutamislepingu artiklitest 5 ja 52 (nüüd EÜ artiklid 10 ja 43), nõukogu 23. juuli 1992. aasta määrusest (EMÜ) nr 2409/92 piletihindade ja lastitariifide kohta (1) ning
                        
                     
                           —
                        
                        
                           nõukogu 24. juuli 1989. aasta määrusest (EMÜ) nr 2299/89 toimimisjuhendi kohta arvutipõhiste ettetellimissüsteemide puhul, (2) mida on muudetud nõukogu 29. oktoobri 1993. aasta määrusega (EMÜ) nr 3089/93, (3) tulenevaid kohustusi;
                        
                     
         
               2)
            
            
               jätta kohtukulud Madalmaade Kuningriigi kanda.
            
         Õiguslikud alused ja peamised argumendid
   A.   Uue kokkuleppe olemasolu
   
               —
            
            
               1957. aasta kokkuleppe 1992. aasta muudatused kehtestasid laia koostöö raamistiku Ameerika Ühendriikide ja Madalmaade Kuningriigi vahel, mis toob endaga kaasa viimase jaoks olulisi rahvusvahelisi kohustusi.
            
         
               —
            
            
               1992. aasta muudatustest tuleneb, et 1957. aasta kokkulepet on täielikult muudetud. Asjaolu, et teatud osa selle kokkuleppe sätetest pole 1992. aastal ametlikult muudetud või tehti ainult ebaolulisi muudatusi nende sõnastuses, ei välista, et neist tulenevaid kohustusi poleks muutmise käigus kinnitatud. Sellises olukorras ei ole liikmesriikidel mitte ainult keelatud uusi kohustusi võtta, vaid lisaks ei tohi nad ka ühenduse õigusega vastuolus olevaid kohustusi jõusse jätta.
            
         B.   Ühenduse AETR määrusest tuleneva välise ainupädevuse rikkumine
   
               —
            
            
               1991. aastal lisasid Madalmaade Kuningriik ja Ameerika Ühendriigid 1957. aasta kokkuleppele lisa, mis sisaldas arvutipõhiste ettetellimissüsteemide põhimõtteid, sealhulgas Madalmaade territooriumil pakutava või kasutatava arvutipõhise ettetellimise põhimõtteid. Madalmaad jätsid selle lisa jõusse peale 1957. aasta kokkuleppe muutmist 1992. aastal. Sellega rikkusid Madalmaad määrusest nr 2299/89 tulenevat ühenduse välist ainupädevust.
            
         C.   Asutamislepingu artikli 52 rikkumine
   
               —
            
            
               Madalmaade Kuningriigi ja Ameerika Ühendriikide vahel sõlmitud lennunduskokkulepet võidakse alati ühenduse lennukompaniidele kohaldamata jätta, samas kui seda kokkulepet kohaldatakse automaatselt Madalmaade lennukompaniidele. Ühenduse lennukompaniisid diskrimineeritakse seeläbi, et nad ei saa alluda vastuvõtva riigi, s.o Madalmaade Kuningriigi, siseriiklikule korrale.
            
         
      (1)  EÜT L 240, lk 15.
   
      (2)  EÜT L 220, lk 1.
   
      (3)  EÜT L 278, lk 1.